6.11.2013 Jurnalul Oficial al Uniunii Europene L 295/11 REGULAMENTUL (UE) NR. 1052/2013 AL PARLAMENTULUI EUROPEAN ȘI AL CONSILIULUI din 22 octombrie 2013 de instituire a Sistemului european de supraveghere a frontierelor (EUROSUR) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 77 alineatul (2) litera (d), având în vedere propunerea Comisiei Europene, după transmiterea proiectului de act legislativ către parlamentele naționale, hotărând în conformitate cu procedura legislativă ordinară (), întrucât: Instituirea unui Sistem european de supraveghere a fron- tierelor („EUROSUR”) este necesară pentru consolidarea schimbului de informații și a cooperării operaționale între autoritățile naționale ale statelor membre, precum şi cu Agenţia Europeană pentru Gestionarea Cooperării Operative la Frontierele Externe ale statelor membre ale Uniunii Europene înființată prin Regulamentul (CE) nr. 2007/2004 al Consiliului () („agenția”). EUROSUR va oferi acestor autorități şi agenției infrastructura și instru- mentele necesare pentru a îmbunătăți conştientizarea situației de către acestea și capacitatea de reacție la fron- tierele externe ale statelor membre ale Uniunii („frontiere externe”), în scopul detectării, prevenirii şi combaterii imigrației ilegale şi a criminalității transfrontaliere şi pentru a contribui la asigurarea protecției şi salvarea vieților migranților. Practica de a călători în nave mici și neadecvate trans- portului pe mare a dus la o creştere dramatică a numărului de migranți care se îneacă la frontierele maritime externe sudice. EUROSUR ar trebui să îmbună- tăţească în mod considerabil capacitatea operațională și tehnică a agenției şi a statelor membre de a detecta asemenea nave mici și capacitatea de reacție a statelor membre, contribuind astfel la scăderea numărului de migranți care își pierd viața. (!) Poziția Parlamentului European din 10 octombrie 2013 (nepublicată încă în Jurnalul Oficial) și Decizia Consiliului din 22 octombrie 2013. (?) Regulamentul (CE) nr. 2007/2004 al Consiliului din 26 octombrie 2004 de instituire a Agenţiei Europene pentru Gestionarea Cooperării Operative la Frontierele Externe ale statelor membre ale Uniunii Europene (JO L 349, 25.11.2004, p. 1). (3) Prin prezentul regulament se recunoaște faptul că persoanele care au nevoie de protecție internațională utilizează de asemenea rutele de migrație. Statele membre ar trebui să înființeze centre naționale de coordonare în scopul îmbunătățirii schimbului de informații şi cooperării pentru supravegherea frontierelor, în mod reciproc şi cu agenția. Este esențial pentru funcționarea corespunzătoare a EUROSUR ca toate auto- ritățile naţionale care au responsabilități în ceea ce privește supravegherea frontierelor externe, conform legi- slației naţionale, să coopereze prin intermediul centrelor naționale de coordonare. Prezentul regulament nu ar trebui să împiedice statele membre să atribuie centrelor lor naţionale de coordonare şi responsabilitățile de a coordona schimbul de informații şi de a coopera cu privire la supravegherea frontierelor aeriene şi de a efectua verificări la punctele de trecere a frontierei. Agenţia ar trebui să îmbunătățească schimbul de informații și cooperarea cu alte organe, oficii și agenții ale Uniunii, cum ar fi Agenţia Europeană pentru Siguranță Maritimă și Centrul Satelitar al Uniunii Europene, în scopul utilizării optime a informațiilor, capacităților şi sistemelor care sunt deja disponibile la nivel european, precum Programul european de monito- rizare a Pământului. Prezentul regulament face parte din modelul european de gestionare integrată a frontierelor pentru frontierele externe și din Strategia de securitate internă a Uniunii Europene. EUROSUR contribuie totodată la dezvoltarea mediului comun pentru în vederea schimbului de informații pentru supravegherea domeniului maritim din Uniune (Common Information Sharing Environment, CISE), oferind un cadru mai larg pentru conştientizarea situației în domeniul maritim prin schimbul de informații între autoritățile publice din toate sectoarele din Uniune. Pentru a garanta că informațiile cuprinse în EUROSUR sunt cât mai complete și actualizate cu putință, în special în ceea ce priveşte situația din țările terțe, agenția ar trebui să coopereze cu Serviciul European de Acţiune Externă. În acest scop, delegațiile și oficiile Uniunii ar trebui să furnizeze toate informațiile care pot fi relevante pentru EUROSUR.